text: Tað vóru sorgarboð, sum komu úr USA, tá ið tað hoyrdist, at einasti sonur Gudny og John Munro brádliga var deyður. Hann fekk blóðtøpp og doyði meðan arbeitt varð upp á hann í sjúkrabilinum, sunnudagin 25. apríl (flaggdagur í Føroyum). Gudny og John Munro fingu ein son í teirra hjúnabandi, sum tey góvu navnið Christopher John Munro, sum er teirra einasta barn. Hann var giftur, og eftir hann sita kona og 4 børn, nú hann er farin, bert 37 ára gamal. Familjan er kend í Føroyum við tað, at man regluliga hevur lisið um tey í bønarløtuni. Bønarløtan er eitt mánaðarligt blað, sum Brøðrasamkomurnar í Føroyum geva út, har tíðindi og myndir eru frá øllum trúboðarunum innan Brøðrasamkomurnar, bæði heima og uttanlands. Tá ið Kristoffur var barn var hann ein partur av tíðindunum og við á myndini saman við foreldrunum. Pápin, John Munro, er skoti. Hann las løgfrøði í sínum ungu árum og arbeiddi eitt skifti á eini advokatskrivstovu í Lerwick í Hetlandi. Tað var í Lerwick at føroyingar og John komu at kennast. Gudny er vaksin upp í Eiriksgøtu úti í Grønlandi í Tórshavn, og er dóttur Jørgild og Ingolf Gunnarson. Heimasamkoma hennara í barna- og ungdómsárunum var Ebenezer í Tórshavn. Á vári í 1973 var eitt traktatlið úr Føroyum og vitjaði í Hetlandi. Gudny var við í hópinum, og tað var undir hesi ferðini, at Gudny og John fyrstu ferð møttust. Eftir at tey vóru gift búðu tey eitt skifti í Lerwick, men seinni fluttu tey til Aberdeen, har John stovnaði egið advokatvirkið. Hetta var um tað mundið, tá ið oljuvinnan av álvara tók seg upp í Skotlandi, og John og Gudny høvdu eina lovandi framtíð í hyggju. Men hóast hetta, so kendu tey bæði eitt kall at útbúgva seg til tænastu í orðinum. Tey fluttu til USA í 1981, har John byrjaði Gudfrøðilestur á Dallas Theological Seminary. Síðani 2006 hevur John Munro virka sum Senior-pastorur í Calvary Church í Charlotte, USA.JARÐARFERÐINJarðarferðin var sett at vera úr Calvary Church fríggjadagin 30. apríl (Dýra Biðidag) kl.16:00 føroyska tíð. Jarðarferðin var netvarpað beinleiðis á heimasíðuni hjá Calvary Church. Samkoman í Ebenezer vísti jarðaferðina á stórskýggja, har fleiri savnaðust at vísa sína samkenslu. Tað var grípandi at hoyra vinmenninar við nógvum og vøkrum lýsingarorðum siga frá vinarbandinum millum teir og Kristoffur, og tað var ein djarvur pápi, sum steig fram á talarapallin, og við væl valdum kærleiksfullum og eymum orðum mintist sonin, samtundis sum hann bardist við kenslurnar. Hann nevndi, at tá Kristoffur var bert 6 ára gamal, hevði Gudny tað stóru gleði at hjálpa teirra einasta barni til trúnna á Jesus. Pápin nevndi eisini, at tá ið sonurin var 15 ára gamal, kom hann, eftir egnum ynski til sín og vildi verða doyptur. John nevndi, at seinasta samtalan hann hevði við Kristoffur var í telefonini dagin fyri andlátið, og seinastu orðini hann segði við pápa sín vóru: “Dad, I love you!” Eftir Kristoffur sita 4 børn: Alex 13, Ian 10, Kera 8 og Vincent 2.
text: #000000
text: Um onkur ynskir at lesa minningarorð um Kristoffur ella síoggja jarðarferðina, ber til at fara inn á heimasíðuna hjá Calvary Church: 
text: #000001
text: Er nú ljósið, sum í tær er, myrkur – hvussu stórt verður tá ikki myrkrið!
  Hevur tú nakað betri at gera, enn at tæna Harranum?
  “Tro på Jesus” – Símun Absalonsen hugleiðir um William Gibson Sloan
  Fanny Crosby – Símun Absalonsen hugleiðir
text: #000005
text: Hevur tú nakað betri at gera, enn at tæna Harranum?
text: #000007
text: 9 fyrilestrar eftir Andrew W. Sloan
text: #000014
text: Kristus í Hebrearabrævinum – Osvald Kjærbo
text: #000015
text: Ísrael og samkoman – Ingvard Petersen
text: #000016